CELEX: 31984D0173
Language: el
Date: 1984-03-16 00:00:00
Title: 84/173/ΕΟΚ: Απόφαση της Επιτροπής της 16ης Μαρτίου 1984 για έκτη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων

Avis juridique important

|

31984D0173

84/173/ΕΟΚ: Απόφαση της Επιτροπής της 16ης Μαρτίου 1984 για έκτη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  

Επίσημη Εφημερίδα αριθ. L 085 της 28/03/1984 σ. 0046 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Μαρτίου 1984  για έκτη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  (84/173/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 83/646/ΕΟΚ (2), και ιδίως το άρθρο 9,  Εκτιμώντας:  ότι, ύστερα από την επιζωοτία κλασικής πανώλης των χοίρων που εμφανίστηκε διαδοχικά σε ορισμένα κράτη μέλη, το Συμβούλιο εξέδωσε, στις 31 Αυγούστου 1983, την απόφαση 83/453/ΕΟΚ (3), σχετικά με ορισμένα προστατευτικά μέτρα κατά της κλασικής πανώλης των χοίρων των οποίων η διάρκεια της εφαρμογής ποικίλλει σε συνάρτηση με τον κίνδυνο εξάπλωσης της ασθένειας·  ότι, από τότε, η εξέλιξη της ασθένειας κατέστησε αναγκαία την τροποποίηση, με τις αποφάσεις 83/511/ΕΟΚ (4), 83/632/ΕΟΚ (5), 84/9/ΕΟΚ (6), 84/98/ΕΟΚ (7) και 84/172/ΕΟΚ (8), της εδαφικής ισχύος των μέτρων που εφαρμόζονται στις ενδοκοινοτικές συναλλαγές ζώντων χοίρων·  ότι η εμμονή και ο πολλαπλασιασμός των εστιών σε ορισμένα τμήματα του εδάφους απαιτούν την επέκταση των μέτρων που εφαρμόζονται στις ενδοκοινοτικές συναλλαγές ζώντων χοίρων·  ότι ορισμένα κράτη μέλη έλαβαν προστατευτικά μέτρα επί του προκειμένου· ότι πρέπει, ως εκ τούτου, και τα άλλα κράτη μέλη να εγκρίνουν κατάλληλα προστατευτικά μέτρα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι ζώνες που αφορούν την Ομοσπονδιακή Δημοκρατία της Γερμανίας και οι οποίες οριοθετούνται στο παράρτημα της απόφασης 83/453/ΕΟΚ, αντικαθίστανται από τις εξής ζώνες:  «ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ:  Η περιοχή του Muenster· το τμήμα του εδάφους της περιοχής του Weser-Ems που αποτελείται από τα Kreise των Grafschaft Bentheim, Emsland, Cloppenburg, Osnabrueck-Land, Osnabrueck-Stadt, Vechta και Oldenburg-Land, το τμήμα του εδάφους της περιοχής Detmold που αποτελείται από τα Kreise των Herford, Guetersloh και Padernorn, και κάθε Kreise αυτής της περιοχής όπου θα διαπιστωνόταν μια εστία μετά τις 12 Μαρτίου 1984· το τμήμα του εδάφους της περιοχής Arnsberg που αποτελείται από τα Kreise Soest, Bochum και Unna, και κάθε Kreis αυτής της περιοχής όπου θα διαπιστωνόταν μια εστία μετά τις 12 Μαρτίου 1984· το τμήμα του εδάφους της περιοχής Duesseldorf που αποτελείται από τα Kreise των Wesel και Kleve, και κάθε Kreis αυτής της περιοχής όπου θα διαπιστωνόταν μια εστία μετά τις 12 Μαρτίου 1984· στις άλλες περιοχές, τα Kreise στα οποία έχει διαπιστωθεί η κλασική πανώλη των χοίρων.»  Άρθρο 2  Τα κράτη μέλη τροποποιούν τα μέτρα που εφαρμόζουν στις συναλλαγές ώστε να συμφωνούν με την παρούσα απόφαση. Ενημερώνουν σχετικά αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 16 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 360 της 23. 12. 1983, σ. 44.  (3) ΕΕ αριθ. L 249 της 9. 9. 1983, σ. 28.  (4) ΕΕ αριθ. L 285 της 18. 10. 1983, σ. 22.  (5) ΕΕ αριθ. L 355 της 17. 12. 1983, σ. 48.  (6) ΕΕ αριθ. L 11 της 14. 1. 1984, σ. 31.  (7) ΕΕ αριθ. L 51 της 22. 2. 1984, σ. 23.  (8) Βλέπε σ. 45 της παρούσας Επίσημης Εφημερίδας.